3.2.3.

Kenksminga Medžiagos ir preparatai klasifikuojami kaip kenksmingi, jiems priskiriamas simbolis „Xn“ ir pavojaus nuoroda „kenksminga“ pagal toliau apibrėžtus kriterijus. Rizikos frazės priskiriamos pagal šiuos kriterijus: R 22 Kenksminga prarijus Ūmaus toksiškumo rezultatai: — žiurkės LD50 per burną: 200 < LD50 ≤ 2 000 mg/kg, — diskriminacinė žiurkės dozė per burną 50 mg/kg: 100 % išgyvenamumas, bet akivaizdus toksiškumas, — išgyvenamumas mažesnis kaip 100 %: žiurkės dozė per burną pagal fiksuotos dozės metodą yra 500 mg/kg. Taip pat žr. V priedo B.1 dalies a punkto bandymų metodo įvertinimo lentelę. Kenksminga susilietus su oda Ūmaus toksiškumo rezultatai: — žiurkės ar triušio LD50 per odą: 400 < LD50 ≤ 2 000 mg/kg. Kenksminga įkvėpus Ūmaus toksiškumo rezultatai: — žiurkės LC50 įkvepiant aerozolius ar kietąsias daleles: 1 < LC50 ≤ 5 mg/litre/4h, — žiurkės LC50 įkvepiant dujas ir garus: 2 < LC50 ≤ 20 mg/litre/4h. Kenksminga prarijus: gali pakenkti plaučius Skystosios medžiagos ir preparatai, pavojingi žmogaus kvėpavimui dėl jų mažo klampio: a) medžiagoms ir preparatams, kuriuose yra alifatinių, aliciklinių ir aromatinių angliavandenilių, kurių bendra koncentracija yra 10 % arba didesnė ir kurių: — ištekėjimo trukmė naudojant 3 mm ISO piltuvėlį pagal ISO 2431 yra mažesnė kaip 30 sekundžių, arba — kinematinis klampis, išmatuotas kalibruotu stikliniu kapiliariniu viskozimetru pagal ISO 3104/3105, yra mažesnis kaip 7 × 10–6 m2/s esant 40 °C, arba — kinematinis klampis, gautas naudojant sukamojo viskozimetro duomenis pagal ISO 3219, yra mažesnis kaip 7 × 10–6 m2/s esant 40 °C. Atkreipkite dėmesį, kad medžiagų ir preparatų, kurie atitinka šiuos kriterijus, nebūtina klasifikuoti, jeigu jų vidutinis paviršiaus įtempis, išmatuotas du Nouy tenziometru arba taikant V priedo A dalies 5 punkto bandymo metodus, yra didesnis kaip 33 mN/m esant 25 °C temperatūrai; b) medžiagoms ir preparatams, remiantis su žmonėmis įgytu patyrimu. Gali sukelti negrįžtamų sveikatos pakenkimų — svarūs įrodymai, kad negrįžtamas pažeidimas, kitoks, nei 4 skyriuje nurodyti poveikiai, gali būti padarytas vienkartiniu veikimu atitinkamu būdu, dažniausiai taikant pirmiau minėto diapazono dozes. Įvedimo būdui nurodyti vartojamas vienas iš šių derinių: R 40/20, R 40/21, R 40/22, R 40/20/21, R 40/20/22, R 40/21/22, R 40/20/21/22. R 48 Veikiant ilgą laiką sukelia sunkių sveikatos sutrikimų — sunkus pažeidimas (aiškus funkcinis sutrikimas arba morfologiniai toksikologiškai reikšmingi pokyčiai) gali būti sukeltas pakartotinio arba ilgalaikio veikimo atitinkamu būdu. Medžiagos ir preparatai klasifikuojami bent kaip kenksmingi, kai šie poveikiai stebimi esant tokios eilės lygiams: — žiurkės per burną: ≤ 50 mg/kg (kūno masės)/parą, — žiurkės ar triušio per odą: ≤ 100 mg/kg (kūno masės)/parą, — žiurkės įkvepiant: ≤ 0,25 mg/l, 6 h/parą. Šie nurodomieji dydžiai gali būti taikomi tiesiogiai, kai darant subchroniško (90 parų) toksiškumo bandymą yra pastebimi ryškūs pažeidimai. Aiškinant apyūmio (28 parų) toksiškumo tyrimų rezultatus, šie skaičiai turi būti padidinti apytikriai tris kartus. Jei galima daryti chroniško (dvejų metų) toksiškumo bandymą, jis turi būti vertinamas kiekvienu atveju atskirai. Jei yra daugiau nei vienos trukmės tyrimo rezultatų, paprastai turėtų būti naudojami ilgiausios trukmės tyrimo duomenys. Davimo/veikimo būdui nurodyti vartojamas vienas iš šių derinių: R 48/20, R 48/21, R 48/22, R 48/20/21, R 48/20/22, R 48/21/22, R 48/20/21/22.